அன்னை பூபதிக்காக

அன்னை பூபதிக்காக பவித்திரா கனடாவிலிருந்து பவித்திரா ! அகம்நிறை வாழ்கின்ற அன்புடைத் தெய்வமே! ! அகிம்சைவழி வாழ்ந்திட்ட அன்னை பூபதியே! ! இகமிங் குள்ளவரை என்றும் நிலைத்திடும் ! இணையிலாப் புகழ்பூத்த இன்னுயிர் மாதே! ! தகவுடை மங்கையர் திலகமே! தாயே! ! தக்கவோர் கவிபுனைந்து தாள்மீது படைத்திட ! மகள்நான் விருப்புற்றேன் மனத்துயர் வெளிப்படுத்தி! மறைவின்றி வடிக்கின்றேன்! மனமுவந்து விடைதருக! சிங்களத்தின் கொடுமையிற் சீற்றமுற்று நாமிருக்க ! சிந்திய இரத்தமது உலர்ந்து வற்றுமுன்னே ! வங்கக் கடல்கடந்து வந்தனர்வாழ் வளிக்கவென ! வஞ்சம்செய் உளத்தினராய் வலிந்தங்கு புகுந்தனர்! ! இங்குற்ற மாந்தரெலாம் இனிதே மகிழ்ந்திருக்க ! இனியெமக் குத்துயரில்லை யெனக்கூறி நிமிர்ந்திருக்கப் ! பொங்கிடும் மெய்யுணர்விற் கண்டனையோ அவர்குள்ளம்? ! பொறுத்திருந்து செயற்படுத்தக் கொண்டனையோ திருவுளம்? ! அமைதிபேண வந்தவரோ ஆக்கிரமிப் பாளரானார்! ஆண்பெண் கிழவரொடு குழவியெனப் பேதமின்றி ! எமையெண்ணிப் பார்த்திடா எரித்தும் புதைத்தும் ! அளவிட முடியாத் தீமைகள் புரிகையிலே ! தமையுணர்ந்து மட்டுநகர் மங்கையர் விழித்தெழத் ! தலைவியாய் முன்வந் துண்ணா நோன்பிருந்து ! இமயமே சரிந்திட இன்னுயிர் ஈய்ந்திட்ட ! எம்முயிர்த் தாயேஎன் வினாவிற்குப் பதிலென்ன? ! இன்றுநாம் உனக்கான விழாக்காணும் பொழுதினிலே! இன்துயில் புரிகின்ற பூங்காவின் நடுவினிலே ! நன்றிலா விடயங்கள் நாடோறும் கண்டுமே ! நானிலமும் மனம்நொந்து நயனநீர் சொரிகிறதே! ! பன்றிகளாய் மனிதவினம் மாறுதல்தான் ஏன்தாயே? ! பகைவருடன் கரம்கோத்துப் பாலகரைக் கொல்லுதலும் ! ஒன்றிணைந்து பிரிவினைகள் மழலைகட்கு ஊட்டுதலும் ! உன்மனதை வருத்தலையோ? உண்மைதனை விளம்பம்மா! ! ! அன்னையே உன்நிலம் ஆண்டாண்டு காலமதாய் ! அரக்கரின் அழிவிற்குள் அடங்கியதும், ஆங்கே ! அந்நியரின் வரவதனால் அவர்பால் விளைநிலங்கள் ! ஆனதனால் உன்னினம் அபலைகளாய் மாறி ! இன்னுயிர்கள் துறந்தும் இடப்பெயர்வால் நலிந்தும் ! ஏழ்மையுறு வாழ்வுடனே ஏதிலிக ளாகிடத் ! தன்னின வரலாற்றைத் தெரிந்துமே சிலரங்கு ! சதியின் வசமானாரே! தாழ்வுற்றுப் போதற்கோ? ! வடக்கைமட்டும் ஏற்றிடுக! கிழக்கைநீர் மறந்திடுக! ! வளமான வாழ்வங்கு வழியமைத்துக் கொடுத்திடுவோம்! ! துடுக்குத் தனமாகத் தொடுத்தனர் சொல்லம்பு! ! துடித்தெழுந் தான்தம்பி துட்டரை நோக்கியங்கு ! திடமாகப் பதிலுரைத்தான்! தினவெடுத்த தோளுடனே! ! தனித்தமி ழீழமொன்றே தாரகமொழி யென்றான்! ! கடிதென மொழிந்தவுரை காத்ததுன் மண்தனை ! கயவர்க ளறிவாரோ தியாகத்தின் மேன்மைதனை? ! பருகிடும் தாய்ப்பாலின் சுவைதனிலே பிரிவுண்டோ?! பாய்கின்ற குருதியிலும் நிறவேறு பாடுண்டோ? ! பிரபாகரன் என்னும் பெருந்தலைவன் மட்டுமன்றிப் ! பிணைந்து களம்புகுந்த புலிப்படை மறவரும் ! பிரதேசம் பேசவில்லை! பிறர்தமரென எண்ணவில்லை! ! பிறந்தமண் காத்திட ஒருமித்துக் களம்புகுந்தார்! ! பெருநிலத்தின் விடிவெண்ணி நீபுரிந்த தியாகமும் ! பயனற்றுப் போனதுவோ? பகர்ந்திடுவாய் தாயே! ! பண்கெட்டுப் போனதான பாடல்கள் போன்றும், ! பாதியாய்ப் பகிர்ந்தெடுத்த பளிங்குச் சிலைனெவும், ! மண்பிரிக்கப் புறப்பட்டார்! மாண்புறுமோ தாயே? ! மன்னுமுயிர்க் கழிவில்லை, மாநிலத்தே யாதலினாற் ! கண்திறந்து பாரம்மா! கல்லறைகள் விடுத்தெழுந்து ! கண்மணிகள் தனைச்சேர்த்துக் காத்திடப் புறப்படுக! எண்ணும் பொழுதிலென் இதயமே குமுறுதம்மா! ! ஈனரின்அறி வீனத்தால் உன்உள்ளமும் வெந்ததோ? ! முடிவான கருத்தொன்றை முன்வைக்க விரும்புகின்றேன்! ! மனத்தின்கண் மாசகற்றி மனிதத்துடன் வேண்டுகிறேன்! ! படித்தவர், பாமரர், பயிலுனர் யாராயினும் ! பிரதேச வாதமெனும் புற்றுநோய்க் கிருமிதனை ! நொடியினில் அகத்தினின்றும் நொருக்கிடுதல் வேண்டும்! ! நு£லளவு தங்கிடினும் நோய் பெரிதாகி ! விடிவுதனைத் தடுத்திடும்! வேதனையை அளித்திடும்! வளமான எதிர்காலம் அழிதற்குத் துணைபோகும்